უნივერსიტეტის ღონისძიებების პორტალი

"42 გრადუსის" პრეზენტაცია
2011-04-01 17:08 (Asia/Dubai)
13 აპრილს, 16.00 საათზე, 101-ე აუდიტორიაში (ი. ჭავჭავაძის გამზ. 32, ”A” კორპუსი) კომპანია “42 გრადუსი” მართავს პრეზენტაციას სტუდენტებისთვის. ეს კომპანია 3 წელია მოღვაწეობს გრაფიკული და ვებ-დიზაინის სფეროში და ეძებს ახალგაზრდებს, რომლებიც მათთან 2-3 თვის განმავლობაში გაივლიან სტაჟირებას შემდგომი დასაქმების პერსპექტივით. პრეზენტაციის შემდეგ პრეზენტატორები უპასუხებენ სტუდენტების შეკითხვებს. თუ რომელიმე სტუდენტს უკვე აქვს აღნიშნულ სფეროში მუშაობის გამოცდილება, სასურველია თან ჰქონდეს ნამუშევარი.

შეხვედრა მწერალ გურამ ოდიშარიასთან
2011-04-01 18:01
11 აპრილს, ორშაბათს, 18.00 საათზე, წიგნის მაღაზია ”ლიგამუსში” (ი. ჭავჭავაძის გამზ. #32) ილიას სახელმწიფო უნივერსიტეტის პოეზიის კლუბის შეხვედრა მწერალ გურამ ოდიშარიასთან.
თემა: როგორ იწერებოდა რომანი ”სოხუმში დაბრუნება”.
მწერალი უპასუხებს დამსწრეთა შეკითხვებს და დასასრულს, გურამ ოდიშარია წაიკითხავს ფართო აუდიტორიის წინაშე ლექსებს.

დებატები საჯარო პოლიტიკაზე
2011-04-05 16:32
8 აპრილს, 16:00 საათზე, A 101-ე აუდიტორიაში (ი.ჭავჭავაძის გამზ. 32) პროექტის – ”დებატები საჯარო პოლიტიკაზე” ფარგლებში ილიას სახელმწიფო უნივერსიტეტს სტუმრად ეწვევა სახალხო დამცველი გიორგი ტუღუში. საუბრის თემა იქნება სახალხო დამცველის ახალი ანგარიში და ადამიანთა უფლებების მდგომარეობა საქართველოში. სემინარის ბოლოს სტუდენტებს შეეძლებათ, კითხვები დაუსვან გიორგი ტუღუშს.
დასწრება თავისუფალია.

პროფესორ მანფრედ ნოვაკის ლექცია
2011-04-06 16:08
11 აპრილს, 18.30 საათზე, ილიას სახელმწიფო უნივერსიტეტის 101-ე აუდიტორიაში (მის.: ი.ჭავჭავაძის გამზირი №32) გაიმართება პროფესორ მანფრედ ნოვაკის ლექცია თემაზე: ”წამება 21-ე საუკუნეში-გაეროს სპეციალური მომხსენებლის გამოცდილება წამებასთან დაკავშირებით”.
ვიენას უნივერსიტეტის პროფესორი და ლოდვინგ ბოლთსმანის ინსტიტუტის დირექტორი მანფრედ ნოვაკი ადამიანის უფლებების ერთ-ერთი საუკეთესო ექსპერტია. მისი აკადემიური კარიერა მოიცავს 400-მდე პუბლიკაციას. იგი 1994-1997 წწ. იყო გაეროს ექსპერტი ყოფილ იუგოსლავიაში, 1996-2003 წწ კი – ადამიანის უფლებების პალატის მოსამართლე ბოსნიაში.
ამჟამად გაეროს სპეციალური მომხსენებელია წამების საკითხებზე.
ლექცია გაიმართება ინგლისურ ენაზე.

სემინარი ”დანტეს განმარტებანი”
2011-04-06 16:25, 2011-04-14 10:21
პარასკევს, 17:30 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

სპორტის ფაკულტეტის ღია ლექციების II ციკლი
2011-04-07 16:16
სწავლების ხარისხის გაუმჯობესების, ავტორიზაციისა და პროგრამული აკრედიტაციისათვის მზადების მიზნით სპორტის ფაკულტეტზე 12 აპრილიდან ჩატარდება
ღია ლექციების II ციკლი:

ლექტორი
თემა
თარიღი

ელისო მურვანიძე, სპორტის ფაკულტეტის დოქტორანტი
ადაპტური ფიზიკური აღზრდის მნიშვნელობა შეზღუდული შესაძლებლობების პირთათვის
12.04.14.00 სთ.

ნელი პაპუკაშვილი, მწვრთნელი აკრობატიკასა და ბატუტზე ხტომებში, სპორტის ფაკულტეტის მოწვეული მასწავლებელი
არტისტულობა, მისი განვითარების საშუალებები და მეთოდები სპორტის აკრობატიკაში
14.04.14.00 სთ.

გიორგი ზუბიტაშვილი, სპორტის ფაკულტეტის დოქტორანტი, სპორტის ოსტატი ქართულ ჭიდაობაში
ქართული ჭიდაობის აქტუალური საკითხები და მისი განვითარების თანამედროვე ტენდენციები
19.04.14.00 სთ.

დავით ისლამოვი, საქართველოს დამსახურებული მწვრთნელი ჩოგბურთში, სპორტის ფაკულტეტის მოწვეული მასწავლებელი
სკოლამდელ ბავშვებთან და დაწყებით კლასებში ჩოგბურთის სწავლების მნიშვნელობა და თავისებურებანი
21.04.14.00 სთ.

ეკა ხურციძე, ბიოლოგიის დოქტორი
სპორტსმენის კვების რაციონი და ფიზიკური მუშაობისუნარიანობა
26.04.14.00 სთ.

ნანა ვაშაკიძე, ფიზიკური აღზრდისა და სპორტის მაგისტრი
იდეომოტორული წვრთნის საფუძვლები
28.04.14.00 სთ.

მაია კიკნაძე, სპორტის ფაკულტეტის მოწვეული მასწავლებელი
სახსრების პათოლოგიები სპორტული ტრავმების დროს
3.05.14.00 სთ.

ნელი სალაძე, დამსახურებული მწვრთნელი მხატვრულ ტანვარჯიშში, სპორტის ფაკულტეტის მოწვეული მასწავლებელი
მხატვრულ ტანვარჯიშში ფუნდამენტალური და საბაზო ილეთების გამოყენების მეთოდები
5.05.14.00 სთ.

ლალი მიქელაძე, მოწვეული მასწავლებელი
სპორტული ტურიზმი – თანამედროვეობის მოთხოვნა
10.05.14.00 სთ.

ნინო ბერიანიძე, საქართველოს დამსახურებული მწვრთნელი, მოწვეული მასწავლებელი
11-16 წლის ასაკობრივი ჯგუფის აკრობატებში მოძრაობათა სწავლების მეთოდები
17.05.13.00 სთ.

მისამართი: უნივერსიტეტის ქუჩა № 2, სპორტის ფაკულტეტი S 303.
დასწრება თავისუფალია

საქართველოს სოციალურ-ეკონომიკური განვითარება
2011-04-08 16:08
14 აპრილს, 14.00 საათზე, ილიას სახელმწიფო უნივერსიტეტის A კორპუსის 101-ე აუდიტორიაში (მის.: ი.ჭავჭავაძის გამზირი №32) გაიმართება კავკასიის ეკონომიკური და სოციალური კვლევითი ინსტიტუტის მიერ ორგანიზებული საჯარო ლექცია საქართველოს სოციალურ-ეკონომიკური განვითარების თემაზე.
კავკასიის ეკონომიკური და სოციალური კვლევითი ინსტიტუტი ეკონომიკური პრობლემების კვლევის ცენტრთან ერთად, ფონდ „ღია საზოგადოება-საქართველოს“ მიერ გამოცხადებული კონკურსის ფარგლებში, ახორციელებს პროექტს „ეროვნული პლატფორმის გააქტიურება „აღმოსავლეთის პარტნიორობის“ კონტექსტში საქართველოს სოციალურ-ეკონომიკური პოლიტიკის განვითარებისთვის“. პროექტის მიზანია საქართველოს სოციალურ-ეკონომიკური განვითარების ხელშეწყობა საზოგადოების ცნობიერების გაზრდისა და ეროვნული პლატფორმის გააქტიურების გზით.
დასწრება თავისუფალია.

სოციალური სამსახურის განვითარება საქართველოში
2011-04-11 16:19
12 აპრილს, 13.00 საათზე, A კორპუსის 101 – ე აუდიტორიაში (ი. ჭავჭავაძის გამზ. 32) ილიას სახელმწიფო უნივერსიტეტსა და სსიპ სახელმწიფო ზრუნვის სააგენტოს შორის გაფორმდება მემორანდუმი. თანამშრომლობა, რომელიც მოიცავს 2011–2015 წლებს, გულისხმობს პროფესიული და უმაღლესი საგანმანათლებლო პროგრამის – სოციალური უზრუნველყოფის სამსახურის და სოციალური სამუშაოს სამაგისტრო პროგრამის პრაქტიკის სწავლების განვითარებას.
კერძოდ, სოციალური სამსახურის პროგრამების სტუდენტები პრაქტიკას გაივლიან სააგენტოში გამოცდილი სოციალური მუშაკების ზედამხედველობის ქვეშ. უნივერსიტეტი კი, თავის მხრივ, ხელს შეუწყობს სააგენტოს სოციალური სამუშაოს მიმართულებით მომუშავე პრაქტიკოსების განათლებასა და უნარ-ჩვევების ამაღლებას უნივერსიტეტის ბაზაზე.

ღია კარის დღე - სპორტული ტური!
2011-04-11 17:06
სპორტის ფაკულტეტი 2011 წლის 30 აპრილს და 7 მაისს, 13:00 საათზე, აცხადებს ღია კარის დღეს, სადაც საშუალება გექნებათ გაეცნოთ ინფორმაციას ფაკულტეტზე მოქმედი საბაკალავრო პროგრამებისა და სპორტულ ტურთან დაკავშირებული საკითხების შესახებ.
დაინტერესებულ პირებს შეუძლიათ მობრძანდნენ შემდეგ მისამართზე: უნივერსიტეტის ქუჩა №2, ილიას სახელმწიფო უნივერსიტეტი, სპორტის ფაკულტეტი, III სართული, S 303 აუდიტორია.
ახალი კორპუსის და მისასვლელი გზის რუქა იხილეთ ბმულზე. >>

უნიკინო 15 აპრილს: ”რასიომონი”
2011-04-11 17:22
პარასკევს, 15 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება აკირა კუროსავას ფილმი ”რასიომონი” (1950). მონაწილეობენ: ტოშირო მიფუნე, მაჩიკო კიო, მასაიუკი მორი, ტაკაში შიმურა და სხვები.
ფილმის ჩვენება ხორციელდება პირველი არხის ხელშეწყობით.
დასწრება თავისუფალია.

საქველმოქმედო ღონისძიება ილიაუნიში
2011-04-12 16:23
19 აპრილს, 18.00 საათზე, ილიას სახელმწიფო უნივერსიტეტის თეატრალურ სარდაფში (ი. ჭავჭავაძის გამზ. 32) გაიმართება საქველმოქმედო ღონისძიება.
წარმოდგენილი იქნება სპექტაკლი „დარისპანის გასაჭირი“. კონცერტზე დაუკრავს ლაშა ჩხაფელიას ბენდი, ასევე იმღერებენ ლაშა ჭანტურია, ქეთი თავართქილაძე და ილია გობაძე.
დასწრება თავისუფალია. სტუმრებს შესაძლებლობა ექნებათ, გაიღონ ფულადი დახმარება, რომელიც მთლიანად დიღმის უპატრონო ბავშვთა სახლს გადაეცემა.

მომავალ ლიდერთა გაცვლითი პროგრამა
2011-04-14 10:14
18 აპრილს, 12.00 საათზე, ილიას სახელმწიფო უნივერსიტეტის გ. წერეთლის აღმოსავლეთმცოდნეობის ინსტიტუტში ( მის.: გ. წერეთლის ქ. 3, I სართული, საკონფერენციო დარბაზი) გაიმართება შეხვედრა მომავალ ლიდერთა გაცვლითი პროგრამის ფინალისტებთან.
საერთაშორისო განათლების ამერიკული საბჭოები უკვე 19 წელია ადმინისტრირებას უწევს საგანმანათლებლო პროგრამებს საქართველოში. მომავალ ლიდერთა გაცვლითი პროგრამის ფარგლებში ყოველწლიურად 50 მოსწავლე მიემგზავრება აშშ-ში ერთი აკადემიური წლით. პროგრამა დაფინანსებულია აშშ-ს სახელმწიფო დეპარტამენტის მიერ და მასში მონაწილეობას ღებულობენ მე-9, მე-10 და მე-11 კლასის მოსწავლეები მთელი საქართველოდან.

ფილმი იტალიის კულტურის ცენტრში
2011-04-14 11:08
ორშაბათს, 14:00 საათზე, იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის ქ. 3/5, კორპუსი 3, ოთახი H 109) ნაჩვენები იქნება გაბრიელე მუჩინოს ფილმი ”ბედნიერების ძიება” (2006) (იტალიურ ენაზე).
დასწრება თავისუფალია.

საკონსტიტუციო ცვლილებები საქართველოში
2011-04-14 17:29
15 აპრილს, 16.00 საათზე, ილიას სახელმწიფო უნივერსიტეტის 101 – ე აუდიტორიაში (ი.ჭავჭავაძის გამზ.32) პარლამენტის იურიდიულ საკითხთა კომიტეტის თავმჯდომარე, პალიკო კუბლაშვილი წაიკითხავს ლექციას თემაზე: საკონსტიტუციო ცვლილებები საქართველოში.
აღნიშნული ღონისძიება ჩატარდება პროექტის – „დებატები საჯარო პოლიტიკაზე“ ფარგლებში.
დასწრება თავისუფალია.

საქართველოს სამთო გამყოლთა სკოლის პრეზენტაცია
2011-04-15 19:02
18 აპრილს, 13.00 საათზე, ილიას სახელმწიფო უნივერსიტეტში (უნივერსიტეტის ქუჩა 2) გაიმართება საქართველოს სამთო გამყოლთა სკოლის პრეზენტაცია.
უკვე 2011 წლის ზაფხულში ილიას სახელმწიფო უნივერსიტეტი მსურველებს შესთავაზებს სამთო გამყოლთა სასერტიფიკატო კურსებს, ახალი 2012 წლის სასწავლო წლიდან კი ეს სპეციალობა სპორტის პროფესიული პროგრამების სიაშიც შევა.
სამთო ტურიზმის განვითარება ერთ-ერთი პრიორიტეტული საკითხია ქვეყნის ეკონომიკისათვის. პროფესიონალი კადრების მომზადება კი ამ პროცესის ერთ-ერთი პირველი და უმნიშვნელოვანესი კომპონენტია.
სამთო გამყოლი ხელმძღვანელობს მთის, კლდეზე ცოცვის, ლაშქრობის, სათხილამურო ტურებს და პასუხისმგებელია მონაწილეთა უსაფრთხოებაზე, ტურის დაგეგმვა-მომზადებასა და განხორციელებაზე.

ევროკავშირის აღმოსავლეთ პარტნიორობის პოლიტიკა
2011-04-18 18:10
19 აპრილს, 18:00 საათზე, ილიას სახელმწიფო უნივერსიტეტის 101 – ე აუდიტორიაში (ი. ჭავჭავაძის გამზ. 32) დოქტორი ნიკუ პოპესკუ წაიკითხავს საჯარო ლექციას თემაზე – “ევროკავშირის აღმოსავლეთ პარტნიორობის პოლიტიკა და პერსპექტივები”.
დოქტორი ნიკუ პოპესკუ – მოღვაწეობს საგარეო ურთიერთობათა ევროპული საბჭოს ლონდონის ოფისში. მუშაობს ევროკავშირის პოლიტიკაზე აღმოსავლეთ სამეზობლოში.
დასწრება თავისუფალია.
დამატებითი ინფორმაცია შეგიძლიათ იხილოთ მიმაგრებულ ბმულზე: http://www.ecfr.eu/content/profile/C28

რეკლამის ფესტივალი ილიას სახელმწიფო უნივერსიტეტში
2011-04-19 16:42
20 აპრილს ”რეკლამების ფესტივალი სტუდენტური ხედვა 2011” -ის 3 გამარჯვებული გამოვლინდება, ისინი დიპლომებითა და ფასიანი საჩუქრებით დაჯილდოვდებიან. თავის ფავორიტ გუნდებს დააჯილდოებს კომპანია GlobalCell, GO! Electronics.
ილიას სახელმწიფო უნივერსიტეტში უკვე ერთი თვეა მიმდინარეობს პროექტი ”რეკლამების ფესტივალი სტუდენტური ხედვა 2011”, რომელშიც მონაწილეობას იღებს უნივერსიტეტის სხვადასხვა ფაკულტეტის სტუდენტებისაგან შემდგარი 17 გუნდი.
პროექტი, რომლის ავტორია სოფო ბოლქვაძე, ბიზნესის ფაკულტეტის, სატელევიზიო სასწავლო ცენტრისა და სტუდენტური თვითმმართველობის დახმარებით მომავალ ეკონომისტთა სტუდენტურმა კლუბმა განახორციელა.
მომავალ ეკონომისტთა სტუდენტური კლუბი კიდევ გეგმავს მსგავსი კონკურსების ჩატარებას, რაც სტუდენტებს საშუალებას მისცემს, თავიანთი ცოდნა პრაქტიკაში განახორციელონ და გაიუმჯობესონ პროფესიული უნარ-ჩვევები.

აკა მორჩილაძე თანამედროვე ლიტერატურაზე
2011-04-19 17:11
ილიას სახელმწიფო უნივერსიტეტის ”2009-2010 წლის საუკეთესო ქართული რომანის” პრემიის მფლობელი, მწერალი აკა მორჩილაძე 21 აპრილს, 18.00 საათზე, ილიას სახელმწიფო უნივერსიტეტის 101-ე აუდიტორიაში (ი. ჭავჭავაძის გამზ. 32) ილიაუნის სტუდენტებს შეხვდება.
შეხვედრა მიეძღვნება თანამედროვე ლიტერატურას და სტუდენტებს საშუალება ექნებათ, მწერალს დაუსვან კითხვები მათთვის საინტერესო თემებზე.
დასწრება თავისუფალია.

შედარებითი ლიტერატურის კონფერენცია
2011-04-20 18:09
ილიას სახელმწიფო უნივერსიტეტის შედარებითი ლიტერატურის ინსტიტუტი საქართველოს პარლამენტის ეროვნულ ბიბლიოთეკასთან და გიორგი ლეონიძის ქართული ლიტერატურის სახელმწიფო მუზეუმთან ერთად მართავს შედარებითი ლიტერატურის მე-2 საერთაშორისო კონფერენციას: „ლიტერატურა და კულტურა: მოდერნიზმი/ავანგარდიზმი – მემკვიდრეობა და დღევანდელობა; პოსტკოლონიალური დისკურსი და პოსტკოლონიური რეალობა“.
კონფერენცია გაიხსნება 26 აპრილს, 11.00 საათზე, ილიას სახელმწიფო უნივერსიტეტში (101 – ე აუდიტორია, მის.: ი. ჭავჭავაძის გამზ. 32).
კონფერენციის პლენარული მომხსენებელია ბრისტოლის უნივერსიტეტის წამყვანი მეცნიერი, დოქტორი გიუნთერ ბერგჰაუსი.
კონფერენციის მასალები იხილეთ მიმაგრებულ დოკუმენტებში:
პროგრამა ქართულად (7 mb)
პროგრამა ქართულად (82 kb)
პროგრამა ინგლისურად (6 mb)
პროგრამა ინგლისურად (64 kb)
მოხსენებათა თეზისები (486 kb)
შედარებითი ლიტერატურის ინსტიტუტის ვებგვერდი იხილეთ ბმულზე: >>

ოლეგ პანფილოვის „ჩეჩნეთის საინფორმაციო ბლოკადა“
2011-04-26 14:51
„ჩეჩნეთის საინფორმაციო ბლოკადა“ ოლეგ პანფილოვის ახალი წიგნია. ნაშრომი მოიცავს 1994 წლიდან ჩეჩნეთის ორივე ომის პერიოდს და ასახავს ამ ომში ჟურნალისტების უფლებების დარღვევების ფაქტებს. ავტორი მოგვითხრობს დაღუპული და დაკარგული ჟურნალისტების შესახებაც. მკითხველისათვის ასევე საინტერესო იქნება ინფორმაცია იმ კვლევების შედეგების შესახებ, რომელიც ამ წლებში რუსული საზოგადოებრივი აზრის ცვლილებებს ეხება.
ილიას სახელმწიფო უნივერსიტეტის გამომცემლობის ახალი წიგნის პრეზენტაცია 26 აპრილს, 18.00 საათზე, წიგნის მაღაზია „ლიგამუსში“ გაიმართება.

უნიკინო 29 აპრილს: ”თომას ქრაუნის საქმე”
2011-04-26 16:30
პარასკევს, 29 აპრილს, 18:00 საათზე, ილიას უნივერსიტეტის A კორპუსში, 101-ე აუდიტორიაში, ნაჩვენები იქნება ჯონ მაკტირნანის ფილმი ”თომას ქრაუნის საქმე”. მონაწილეობენ: პირს ბროსნანი, რენე რუსო, დენის ლირი, ბენ გაზარა და სხვები. თარგმანი: მარიამ ლაბაური.
დასწრება თავისუფალია.

პალეოურბანისტული ექსპედიციის შედეგების პრეზენტაცია
2011-04-26 17:28
28 აპრილს, 17:00 საათზე, ავსტრიული ბიბლიოთეკის დარბაზში (ჩოლოყაშვილის გამზ. 3/5) გაიმართება პალეოურბანისტული ექსპედიციის შედეგების პრეზენტაცია (პირველი ნაწილი). პრეზენტაციის მეორე ნაწილი კი გაიმართება 17 მაისს, 17:00 საათზე, ავსტრიული ბიბლიოთეკის დარბაზში:
28 აპრილი – მომხსენებლები:
გ. ნებულიშვილი (IVკურსი) – შორაპანი და დიმნა.ი.დემეტრაშვილი (IVკურსი) – სოფ. სარეკში მიკვლეული ანტიკური ხანის საკურთხეველი.ნ. კაპანაძე (მაგისტრატურის I კურსი) – იმერეთის ბაგინეთი.ა. დულარიძე (IVკურსი ) – მოწამეთა, რეზიდენცია თუ ქალაქი.გ. ბურჯანაძე (IVკურსი ) – ოხომირა-უქიმერიონი.გ. ყიფიანი – როდოპოლისი
17 მაისი, 17:00 საათი, ავსტრიული ბიბლიოთეკა.
მომხსენებელი:
გ. ყიფიანი – კლავდიოს პტოლემაიოსის და პლინიუსის სურიუმისლოკალიზაციის საკითხები.

ღონისძიება იტალიის კულტურის ცენტრში
2011-04-27 16:20
პარასკევს, 17:30 იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ჩატარდება პროფ. ნოდარ ლადარიას სემინარი ”დანტეს განმარტებანი” (ქართულ ენაზე).
დასწრება თავისუფალია.

ფინალური შეხვედრა წყალბურთში
2011-04-28 18:10
30 აპრილს, 12:00 საათზე, ”ოლიმპიკის” საცურაო აუზში გაიმართება წყალბურთში საქართველოს 2011 წლის პირველობის ფინალური შეხვედრა 1997-1998 წწ. დაბადებულ წყალბურთელთა შორის. ერთმანეთს დაუპირისპირდებიან “ლიგამუსი” და “ივერია”.
მისამართი: ჩოლოყაშვილის ქ. #1 (ყოფილი 5 დეკებრის ქუჩა).

პრეზენტაცია სტუდენტებისათვის
2011-04-29 16:41
3 მაისს, 13:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში (ქ. ჩოლოყაშვილის გამზ. 3/5) სოციალური მიმართულების სტუდენტებისათვის გაიმართება პრეზენტაცია სახელმწიფო ზრუნვის სააგენტოს სტრუქტურაში შემავალი დაწესებულებების შესახებ.
დასწრება თავისუფალია.

ფილმი იტალიის კულტურის ცენტრში
2011-04-29 17:27
ორშაბათს, 14:00 საათზე იტალიის კულტურის ცენტრში (ილიას სახელმწიფო უნივერსიტეტი, ჩოლოყაშვილის გამზ. 3/5, კორპუსი 3, ოთახი H 109) ნაჩვენები იქნება გაბრიელე სალვატორეს ფილმი ”არ მეშინია” (2003) (იტალიურ ენაზე).
დასწრება თავისუფალია.
